Siemens Vectron
Siemens Vectron jit en Lokomotiiwen-Famiilie fan Siemens Mobility Systems.
Hat jeft diarfan fuaral Elektrolokomotiiwen, man em heer uk en Diesellok, di "Vectron DE" maaket, wat üs BR 247 iin ön't Register stuunt. Diarfan sen tauen uk naa Söl önerwai, hur ja fuar di blö Autotoch fan RDC laap. RDC heer di Maskiinen 247 908 en 247 909 ön Gang, en des haa di Noomen "Debbie" (908) en "Anne" (909) fingen.
Ön di Loks stuunt man ek "RDC" üs Bidriiwer, diar stuunt "SIEAG" fuar di Siemens AG. Di Maskiinen sen hüürt. Mermung sen ja tö Beacon Rail Leasing forkoopet (BRLL).

Üs al fuarof heer Siemens diarön aarbert, en Lokomotiiwenn-Konsept muar bal ark Energiisysteem tö bech, wat hiilendal üp jen Köörstaal montiaret uur ken.
Bi Lokomotiiwen es di Swaarhair, dat di Sjiinen fan Lön tö Lön forskelig fiir ütenachtler sen sa üs uk di Stroom forskelig es, hur di Elektroloks me laap skel. Bitö kumt, dat ek ark Toch 6,4 MW Maskiinen kraft nöörig heer, en sa mut Loks fuar forskeligi Systeemi önböören uur. 

Di Vectron DE ken niin Persoonentoch me Stroom forsörigi, di uur diarom bluat fuar Autotoch en Frachtentochen önböören.

Aarten fan Vectron-Loks
Hat jeft fjuur Elektro- en en dieselelektrisk Lok. Sent 2018 es en Taukraft-Lok, Vectron Dual Mode diartökemen, wat me Köörwiir en Diesel laap ken.. 2021 kām jit en Forsküüvlok diartö, di Dual Mode light.Des sen di Varianten:
 Vectron MS, Muarsysteemlok me 6400 kW (~)/ 6000 kW (3 kV =)/ 3500 kW (1,5 kV =) Maskiinkraft en 160 of 200 km/h Gauhair
 Vectron AC High Power, Wekselstroomlok me 6400 kW Maskiin en 160 of 200 km/h Gauhair (BR 193)
 Vectron AC Medium Power, Wekselstroomlok me 5600 kW Maskiin en 160 km/h Gauhair
 Vectron DC Medium Power, Likstroomlok me 5200 kW Maskiin en 160 of 200 km/h Gauhair (BR 191)
 Vectron DE, dieselelektrisk Lok me 2400 kW Maskiin en 160 km/h Gauhair (BR 247)
 Vectron Dual Mode, Taukraftlokomotiiwi füar Wekselstroom me Dieselmaskiin bitö, 2000 kW Maskiinenkraft en 160 km/h Gauhair (BR 248)
 Vectron Dual Mode light, Taukraftlokomotiiwi füar Wekselstroom me Dieselmaskiin bitö, 2000 kW / 926 kW Maskiinenkraft en 120 km/h Gauhair sa üs Laaprampen fuarn en achtern (BR 249)

Daaten

Luki uk jir
 En PDF aur di Vectron Dual Mode (Dütsk)
Iirsenbaan
Lokomotiiwi (Diesel)